Virallinen lehti nro C 151 , 19/06/1995 s. 0376



B4-0732/95 Päätöslauselma Europol-yleissopimuksesta Euroopan parlamentti, joka - ottaa huomioon Euroopan unionista tehdyn sopimuksen K.6 artiklan toisen kohdan, - ottaa huomioon neuvoston lehdistötiedotteen oikeus- ja sisäasiain ministerien kokouksesta 9. ja 10. maaliskuuta 1995 ja erityisesti sen Europol-sopimusta koskevat johtopäätökset, - ottaa huomioon 13. joulukuuta 1994 antamansa päätöslauselman oikeus- ja sisäasioiden alan yhteistyön toteuttamisessa vuonna 1994 saavutetuista edistyksestä Euroopan unionista tehdyn sopimuksen VI osaston tarkoittamalla tavalla ((EYVL C 18, 23.1.1995, s. 39)), - ottaa huomioon 20. tammikuuta 1994 antamansa päätöslauselman Euroopan parlamentin osallisuudesta jäsenvaltioiden ja unionin kansainväliseen sopimukseen yhteistyöstä oikeus- ja sisäasiain alueella ((EYVL C 44, 14.2.1994, s. 180)), A. ottaa huomioon, että joulukuussa 1994 pidetyn Essenin Eurooppa-neuvoston aiejulistusten mukaan Europol-sopimus tehtäisiin vuoden 1995 ensimmäisellä puoliskolla, B. ottaa huomioon, että Euroopan parlamentin ja neuvoston välistä yhteistyötä on konkretisoitava ja selvennettävä yksityiskohtaisesti, Euroopan unionista tehdyn sopimuksen VI osaston yhteydessä, C. ottaa huomioon, että kokeilemalla Euroopan parlamentin ja neuvoston välisen yhteistyön muotoja muodollisen lainsäädäntömenettelyn ulkopuolella voidaan saada Euroopan unionista tehdyn sopimuksen kehittämisen kannalta tärkeitä tietoja, D. ottaa huomioon, että jäsenvaltioiden välisen yhteistyön yhteydessä parlamentin on otettava yhä enemmän parlamentaariseen valvontaan liittyviä tehtäviä, E. ottaa huomioon, että sen osallistumisoikeuksia on perustettava tai vahvistettava erityisesti neuvoston sopimuksien osalta, F. ottaa huomioon, että Euroopan parlamentin osallistumisoikeudet voivat olla tässä suhteessa kansallisten parlamenttien parlamentaarisen valvonnan merkittävä täydennyskeino, 1. Toteaa, että Europol-sopimuksen luonnostelu kuuluu Euroopan unionista tehdyn sopimuksen K.6 artiklan 2 kohdan tarkoittamiin «keskeisiin näkökohtiin»; 2. On tämän mukaisesti sitä mieltä, että neuvoston puheenjohtajavaltion on kuultava Euroopan parlamenttia Europol-sopimusta koskevista asioista Euroopan unionista tehdyn sopimuksen K.6 artiklan 2 kohdan mukaisesti; 3. Korostaa Euroopan parlamentin oikeutta siihen, että sen näkemykset on otettava aiheellisella tavalla huomioon, kun sitä kuullaan Euroopan unionista tehdyn sopimuksen K.6 artiklan 2 kohdan mukaisesti; 4. On sitä mieltä, että neuvostolle esitetyssä vaatimuksessa ottaa aiheellisella tavalla huomioon Euroopan parlamentin näkemykset Euroopan unionista tehdyn sopimuksen K.6 artiklan 2 kohdan mukaisesti toteutuu, kun neuvosto joko hyväksyy parlamentin näkemykset tai perustelee niiden hylkäämisen yksityiskohtaisesti; 5. On tämän vuoksi sitä mieltä, että Euroopan parlamenttia on kuultava Europol- sopimusluonnoksesta niin hyvissä ajoin ennen neuvoston ratkaisuja, että Euroopan parlamentin näkemykset voidaan sisällyttää neuvoston lopullista päätöstä tehtäessä; 6. On sitä mieltä, että jos Euroopan parlamentin kuulemiselle halutaan antaa merkitystä, edellyttää sitä, että parlamentille annetaan hyvissä ajoin kattavat tiedot käsiteltävänä olevasta asiasta Euroopan unionista tehdyn sopimuksen K.6 artiklan 2 kohdan mukaisesti; 7. Kehottaa neuvostoa antamaan viipymättä täydelliset tiedot Europol- sopimusluonnoksesta käytävien neuvottelujen tilasta ja toimittamaan parlamentille sopimusluonnoksen; 8. Kehottaa puhemiestään välittämään tämän päätöslauselman neuvostolle.